Ir-Regolament tal-Kummissjoni (KE) Nru 919/2004
tad-29 ta' April 2004
li jemenda l-obbligi tal-forniment għal zokkor tal-kannamieli li għandu jkun importat permezz tal-Protokoll ACP u l-Ftehim Indjan għall-perijodu tal-forniment 2003/04
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 1260/2001 tad-19 ta' Ġunju 2001 dwar l-organizzazzjoni komuni tas-swieq fis-settur taz-zokkor [1], u partikolarment l-Artikolu 22(2) u l-Artikolu 39(6) tiegħu,
Billi:
(1) Ir-Regolament tal-Kummissjoni (KE) Nru 737/2004 [2] emenda l-obbligi tal-forniment għaz-zokkor tal-kannamieli li għandu jkun importat permezz tal-Protokoll ACP u l-Ftehim ma l-Indja għall-perijodu ta' forniment 2003/04 kif stabbilit fir-Regolament tal-Kummissjoni (KE) Nru 443/2004 [3].
(2) L-Artikolu 9(2) tar-Regolament tal-Kummissjoni (KE) Nru 1159/2003 tat-30 ta' Ġunju 2003 jistabbilixxi regoli dettaljati dwar l-applikazzjoni għas-snin tas-suq 2003/04, 2004/05 u 2005/06 dwar l-importazzjoni taz-zokkor tal-kannamieli permezz ta' ċerti kwoti ta' tariffa u ftehim preferenzjali u jemenda r-Regolamenti (KE) Nru 1464/95 u (KE) Nru 779/96 [4], jistipula li mat-talba ta' Stat Membru jew ta' pajjiż ta' l-esportazzjoni u jikkonkludu każi spċipiċi iġġustifikati kif meħtieġ, il-Kummissjoni tista' temenda l-obbligi tal-forniment permezz ta' l-Artikolu 9(1) tar-Regolament (KE) Nru 1159/2003.
(3) Ir-Repubblika tal-Mawrizju kienet tablet għat-trasferiment ta' uħud mill-obbligi tagħha tal-forniment ta' bejn il-perijodi tal-forniment 2003/04 u 2004/05 fuq il-bażi li l-liċenza ta' l-importazzjoni maħruġha fil-5 ta' Marzu 2004, għal 25376 tunnellati ta' zokkor preferenzjali kienet intifet mid-detentur tagħha u li liċenza oħra kienet inħarġet lill-istess detentur sabiex tieħu post dik il-mitlufa. Din is-sitwazzjoni irriżultat fis-sospenzjoni ta' l-importazzjoni taz-xokkor mill-Mawritzju bħala segwiment ta' l-adozzjoni tar-Regolament tal-Kummissjoni (KE) Nru 647/2004 tas-6 ta' April 2004 dwar l-għoti ta' liċenzi ta' l-importazzjoni għaz-zokkor tal-kannamieli għall-iskopijiet ta' ċerti kwoti ta' tariffi u ftehim preferenzjali [5], minħabba li l-applikazzjonijiet għal-liċenzi jeċċedu l-obbigi tal-forniment ikkonċernat għall-perijodu tal-forniment 2003/04.
(4) Sabiex l-obbligi li hemm provvediment dwarhom fil-Protokoll Nru 3 dwar iz-zokkor ACP [6] jista' jkun hemm konformità magħhom għall-perijodu tal-forniment, l-obbiligi tal-forniment stabbiliti għall-Mawritzju għall-perijodu tal-forniment 2003/2004 għandhom ikunu emendati.
(5) It-trasferiment ta' 25376 tunnellata ta' zokkor preferenzjali mill-obbligi tal-forniment tal-Mawritzju tal-perijodu 2004/06 lejn l-obbligi tal-forniment tiegħu għall-perijodu 2003/04 ma jfixklux l-arranġament tal-forniment referut fl-Artikolu 39 tar-Regolament (KE) Nru 1260/2001, u l-kwanità trasferita tkun irreġistrata għall-perijodu tal-forniment 2004/05, bil-provediment ta' verifika li l-liċenza l-mitlufa fil-fatt qatt ma kienet ġiet użata.
(6) Il-miżuri li hemm provvediment dwarhom f'dan ir-Regolament huma konformi ma' l-opinjoni tal-Kumitat ta' Ġestjoni għaz-Zokkor.
ADOTTAT DAN IR-REGOLAMENT
Artikolu 1
L-obbigi tal-forniment għall-importazzjoni ta' prodotti li jaqgħu fi ħdan il-kodiċi NM 1701 espressi bħala ekwivalenti ta' zokkor abjad li joriġinaw fil-pajjiżi li huma partijiet tal-Protokoll ACP u l-Ftehim Indjan, għall-perijodu tal-forniment 2003/04 u għal kull wieħed mill-pajjiżi ta' l-esportazzjoni kif huma stabbiliti fl-Anness tar-Regolament (KE) Nru 737/2004 huma b'dan emendati kis stabbilit fl-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha
Magħmul fi Brussel, fid-29 ta' April 2004.